**LĪGUMS NR. FM VID 2024/211**

**“Zīmogu piegāde”**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests,** tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, (turpmāk – Pasūtītājs vai VID), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_,(turpmāk – Piegādātājs), no otras puses, abi kopā turpmāk saukti arī kā Puses, bet atsevišķi – Puse,

pamatojoties uz iepirkuma “Zīmogu piegāde”, iepirkuma identifikācijas Nr. FM VID 2024/211 rezultātiem, noslēdza šādu līgumu (turpmāk – Līgums):

# LĪGUMA PRIEKŠMETS

* 1. Pasūtītājs pasūta un Piegādātājs apņemas nodrošināt savlaicīgu un kvalitatīvu zīmogu un spiedogu klišeju izgatavošanu (tajā skaitā to piestiprināšanu uz Pasūtītāja izsniegto zīmogu vai spiedogu korpusa), kā arī jaunu zīmogu un spiedogu, maiņas zīmogu un spiedogu spilvenu (turpmāk – Prece) piegādi saskaņā ar Līguma un tā pielikuma nosacījumiem.
  2. Detalizēta Preces specifikācija norādīta Līguma 1.pielikumā un Preces cena norādīta Līguma 2.pielikumā.

# LĪGUMA SUMMA UN NORĒĶINU KĀRTĪBA

## Līguma kopējā summa ir 4 999,00 EUR (četri tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus.

## Līguma 2.pielikuma noteiktajās Preces cenās ir ietvertas visas Preces izmaksas, kas saistītas ar Preces izgatavošanu, Preces vērtību, piegādi, ieskaitot transporta izmaksas līdz Līguma 3.2.apakšpunktā noteiktajai Preces piegādes vietai, nodokļiem (izņemot PVN), nodevām, ar garantijas nodrošināšanu saistītām izmaksām, nekvalitatīvas, bojātas un/vai Līguma nosacījumiem neatbilstošas Preces apmaiņas izmaksām (ja tādas būs nepieciešamas), ar nepieciešamo atļauju saņemšanu no trešajām personām saistītām izmaksām un citām ar Preces piegādes savlaicīgu un kvalitatīvu izpildi saistītām izmaksām.

## Samaksu par kvalitatīvas, Preces pieteikumam un Līguma nosacījumiem atbilstošas Preces piegādi Pasūtītājs veic 30 (trīsdesmit) dienu laikā no katras attiecīgās Preces piegādes pavadzīmes abpusējas parakstīšanas dienas, maksājumu pārskaitot uz Piegādātāja Līgumā norādīto norēķinu kontu bankā.

2.4. Līguma 2.pielikumā Preces cenas ir norādītas, paredzot prognozējamo izmaksu svārstību risku, un ir nemainīgas visā Līguma darbības laikā. Pasūtītājs veic samaksu saskaņā ar Līguma 2.pielikumā norādītajām Preces cenām.

Pasūtītājam nav pienākuma izlietot visu Līguma 2.1.apakšpunktā norādīto Līguma kopējo summu, pasūtot Preci Līgumā noteiktajā kārtībā.

2.5. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.5.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# PRECES PIEGĀDES KĀRTĪBA

## Piegādātājs par saviem līdzekļiem, izmantojot sev pieejamo darbaspēku un transportu, nodrošina kvalitatīvas, jaunas, nelietotas un Līguma nosacījumiem atbilstošas Preces savlaicīgu piegādi atsevišķu piegāžu veidā.

## Piegādātājs piegādā Preci Rīgā, Talejas ielā 1, Pasūtītāja darba laikā: darbadienās no pirmdienas līdz ceturtdienai no plkst.8.15 līdz plkst.16.00 un piektdienās no plkst.8.15 līdz plkst.15.00, Pušu pilnvarotajām personām iepriekš savlaicīgi saskaņojot Preces piegādes laiku Pasūtītāja darba laikā.

## Pasūtītājs nodod Piegādātājam tā rīcībā esošos lietotos zīmogus un spiedogus, kuriem nepieciešams izgatavot klišejas, to lietoto klišeju apmaiņai pret jaunām, Līguma 3.2.apakšpunktā norādītajā Pasūtītāja adresē un darba laikā.

## Līguma 9.11.1.apakšpunktā noteiktā Pasūtītāja pilnvarotā persona nosūta Līguma 9.11.2.apakšpunktā noteiktajai Piegādātāja pilnvarotajai personai pa e-pastu tekstu zīmogu un spiedogu klišeju maketiem, ko Piegādātāja pilnvarotā persona izskata un elektroniski saskaņo 2 (divu) darba dienu laikā no Pasūtītāja pilnvarotās personas e-pasta nosūtīšanas brīža.

## Zīmogu un spiedogu klišeju izgatavošana (tajā skaitā piestiprināšana uz Pasūtītāja izsniegtiem zīmogiem un spiedogiem) un piegāde tiek veikta 2 (divu) darba dienu laikā no dienas, kad abu Pušu pilnvarotās personas ir saskaņojušas zīmogu un spiedogu klišeju maketus, Pasūtītāja pilnvarotā persona Piegādātāja pilnvarotajai personai nosūtījusi Preces pieteikumu un nodevusi Pasūtītāja rīcībā esošos lietotos zīmogus un spiedogus, kuriem nepieciešams izgatavot klišejas. Ja Preces pieteikums pārsniedz 100 (viens simts) Preces vienības – piegādes termiņš tiek saskaņots ar Pasūtītāja pilnvaroto personu. Piegādātājs nodrošina no Pasūtītāja zīmogiem un spiedogiem noņemto lietoto klišeju nogādāšanu Pasūtītājam kopā ar jaunām izgatavotajām zīmogu un spiedogu klišejām.

## Piegādātājam jāizgatavo un jāpiegādā jaunus zīmogus un spiedogus ar plastmasas korpusu, kā arī zīmogu un spiedogu spilvenus 2 (divu) darba dienu laikā no Pasūtītāja pilnvarotās personas Preces pieteikuma nosūtīšanas dienas, ja Preces pieteikums nav lielāks par 100 (viens simts) Preces vienībām. Ja apjoms ir lielāks, izpildes termiņš tiek saskaņots ar Pasūtītāja pilnvaroto personu.

## Atsevišķos gadījumos (steidzamības kārtā) jaunu zīmogu un spiedogu piegāde tiek veikta 4 (četru) stundu laikā no Pasūtītāja pilnvarotās personas Preces pieteikuma nosūtīšanas brīža, ja Preces pieteikuma apjoms nav lielāks par 10 (desmit) vienībām un tie nav metāla datumzīmogi un/vai zīmogi un spiedogi ar metāla korpusu. Ja Prece ir metāla datumzīmogi un/vai zīmogi un spiedogi ar metāla korpusu, piegāde tiek veikta 1 (vienas) darba dienas laikā. Preces pieteikumā tiek pievienota atzīme “Steidzami”. Ja šis Preces pieteikums pārsniedz 10 (desmit) vienības, izpildes termiņš tiek saskaņots ar Pasūtītāja pilnvaroto personu.

## Pušu pilnvarotās personas Preces pieteikumus, savstarpējo saraksti, pretenzijas par Līguma, tā pielikuma, Preces pieteikuma vai Latvijas Republikas normatīvajos aktos noteiktajām prasībām (kvalitātes, kvantitātes, u.c. neatbilstības) veic pa e-pastu, ko nosūta darba laikā: no pirmdienas līdz ceturtdienai no plkst.8.15 līdz plkst.16.00 un piektdienās plkst.8.15 līdz plkst.15.00. Citā laikā nosūtītā informācija uzskatāma par saņemtu nākamajā darba dienā. Par veikto Preces pieteikumu pierādījumu kalpo Pušu e-pasta atskaišu par piegādāto e-pastu (piegāde uz adresāta serveri) izdrukas, kas kļūst par Līguma neatņemamām sastāvdaļām.

## Preces piegāde tiek uzskatīta par veiktu katras attiecīgās Preces piegādes pavadzīmes abpusējas parakstīšanas dienā. Abpusēji parakstīta Preces piegādes pavadzīme ir pamatojums norēķinu veikšanai Līgumā noteiktajā kārtībā.

## Saņemot Preci, Pasūtītāja pilnvarotā persona pārbauda piegādātās Preces atbilstību Līguma nosacījumiem un nosūtītajam Preces pieteikumam, kā arī salīdzina pavadzīmē norādītā Preces vienību skaita atbilstību elektroniski nosūtītajā Preces pieteikumā norādītajam.

## Ja piegādātā Prece neatbilst Līguma nosacījumiem un/vai nosūtītajam Preces pieteikumam (neatbilstība Preces specifikācijai, kvantitātes u.c. neatbilstības), Pasūtītāja pilnvarotā persona saņemto Preci nepieņem un pavadzīmi neparaksta, un nosūta Piegādātāja pilnvarotajai personai uz elektroniskā pasta adresi argumentētu pretenziju.

## Visi Piegādātāja izgatavotie digitālie vai citi materiāli, kas nepieciešami Preces izgatavošanai (tajā skaitā – paraugi, klišejas un cita veida sagataves), ir Pasūtītāja īpašums un nododami Pasūtītāja rīcībā līdz ar Līguma darbības beigām. Piegādātājam ir aizliegts jebkādus materiālus, kas saistīti ar Preces izgatavošanu Līguma darbības laikā papildināt, realizēt vai kā citādi atsavināt trešajai personai.

# PRECES GARANTIJA

## Piegādātājs nodrošina un garantē, ka piegādātā Prece atbilst Līguma, tā pielikuma nosacījumiem, Preces pieteikumam un Latvijas Republikas normatīvajos aktos noteiktajām prasībām.

## Piegādātājs garantē, ka Prece ar VID simboliku un uzrakstiem tiks izgatavota un piegādāta vienīgi VID vajadzībām Līguma ietvaros un netiks nodota trešajām personām.

## Piegādātājs nodrošina piegādātajai Precei šādus garantijas laikus:

## jauniem zīmogiem un spiedogiem – 12 (divpadsmit) mēneši no Preces pavadzīmes abpusējas parakstīšanas dienas;

## zīmogu un spiedogu klišejām, zīmogu un spiedogu spilveniem – 6 (seši) mēneši no Preces pavadzīmes abpusējas parakstīšanas dienas.

## Ja garantijas laikā konstatēta Preces neatbilstība vai Precei konstatēts bojājums, kas nav radies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības), Pasūtītāja pilnvarotā persona sagatavo argumentētu pretenziju un nosūta pa elektronisko pastu, Piegādātāja pilnvarotajai personai. Preces garantijas laikā, Piegādātājs par saviem līdzekļiem bez papildu samaksas novērš piegādātas Preces (tās daļas) trūkumus un/vai neatbilstības, nepieciešamības gadījumā apmainot to pret jaunu Preci 10 (desmit) darba dienu laikā no Pasūtītāja pilnvarotās personas pretenzijas nosūtīšanas dienas.

# PUŠU ATBILDĪBA

## Ja Pasūtītājs Līguma 2.3.apakšpunktā norādītajā termiņā neveic samaksu par piegādāto Preci, Piegādātājs prasa Pasūtītājam maksāt līgumsodu 0,1% (viena desmitā daļa procenta) apmērā no savlaicīgi nesamaksātās summas bez PVN par katru nokavēto maksājuma dienu, bet ne vairāk kā 10 % (desmit procentu) apmērā no kavētā maksājuma summas bez PVN.

## Ja Piegādātājs neievēro Līgumā noteiktos Preces piegādes termiņus, Pasūtītājs prasa Piegādātājam maksāt līgumsodu 0,1 % (viena desmitā daļa procenta) apmērā pavadzīmē norādītās Preces summas bez PVN par katru nokavēto Preces piegādes dienu, bet kopumā ne vairāk kā 10% (desmit procenti) apmērā no pavadzīmē norādītās Preces summas bez PVN.

## Ja Piegādātājs Līguma 4.3.apakšpunktā norādītajā Preces garantijas laikā neievēro Līguma 4.4.apakšpunktā norādīto Preces trūkumu, bojājumu novēršanas un Preces apmaiņas termiņu, Pasūtītājs prasa no Piegādātāja līgumsodu 10,00 EUR (desmit *euro* un 00 centi) apmērā par katru nokavējuma dienu līdz pilnīgai Preces trūkumu, bojājumu novēršanai un Preces apmaiņas veikšanai. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procenti) no attiecīgās Preces ar trūkumiem, bojājumiem pavadzīmē norādītās summas bez PVN.

## Ja Piegādātājs neievēro Līguma 4.2.apakšpunktu, Pasūtītājs prasa Piegādātājam maksāt līgumsodu 500,00 EUR (pieci simti *euro* un 00 centi) apmērā par katru pārkāpuma gadījumu.

## Par Līguma 7.1.apakšpunktā norādīto ziņu prettiesisku izpaušanu Pasūtītājs prasa Piegādātājam maksāt līgumsodu 100,00 EUR (viens simts *euro* un 00 centi) apmērā par katru gadījumu.

## Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

## Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc Līgumā noteiktā saistības izpildes termiņa un ietver dienu, kurā saistība izpildīta.

## Par Līgumā noteikto nosacījumu pārkāpumu Pasūtītājs Piegādātajam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, ja tas iespējams, piedāvā Piegādātajam līgumsodu ietvert Pasūtītājam maksājamā summā (dzēst ieskaita veidā) vai nomaksāt to līdz Piegādātāja rēķina apmaksas dienai.

## Ja Piegādātājs izvēlas līgumsodu dzēst ieskaita veidā, tad Piegādātājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.

## Ja Piegādātājs neveic aprēķinātā līgumsoda samaksu Līguma 5.7.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

## Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

# LĪGUMA DARBĪBAS TERMIŅŠ

## Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

## Līguma darbības termiņš ir 2 (divi) gadi no Līguma spēkā stāšanās dienas vai līdz brīdim, kad ir izlietota Līguma 2.1.apakšpunktā noteiktā Līguma summa (atkarībā no tā, kurš nosacījums iestājas pirmais).

## Līgums ir spēkā līdz Pušu saistību pilnīgai izpildei.

## Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstveidā paziņojot par to otrai Pusei.

## Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Piegādātājam:

## ja atbilstoši Starptautisko un Latvijas Republikas nacionālo sankciju likumam Līguma 9.5.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz Piegādātāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

## Neskatoties uz Līguma izbeigšanu, izņemot Līguma 6.5.apakšpunktā noteikto, Piegādātājs nodrošina piegādātajai Precei Līgumā noteikto garantijas nosacījumu savlaicīgu un kvalitatīvu izpildi.

# INFORMĀCIJAS NEIZPAUŽAMĪBA

## Piegādātājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas.

## Līguma 7.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.).

## Puses ar informācijas prettiesisku izpaušanu Līguma ietvaros saprot - tās nodošanu mutvārdos, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

# NEPĀRVARAMA VARA

## Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Forcemajeure*) rezultātā.

## Par nepārvaramu varu netiek uzskatīta Piegādātāja darbinieku nepieejamība darba nespējas vai citu iemeslu dēļ.

## Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā, bet ne vēlāk kā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

## Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

## Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.

# CITI NOTEIKUMI

* 1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.
  2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
  3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstveidā, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta VID Nodrošinājuma pārvaldes direktors, viņa vietnieks vai persona, kura viņu aizvieto.
  4. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Piegādātājs brīdina Pasūtītāju par šādu apstākļu iestāšanos (Piegādātāja reorganizāciju) vismaz 1 (vienu) mēnesi iepriekš.
  5. Piegādātājs 2 (divu) darba dienu laikā rakstveidā informē Pasūtītāju:
     1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
     2. ja mainās Piegādātāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.
  6. Piegādātājs apliecina, ka:
     1. Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
     2. uz Piegādātāju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
  7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.
  8. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
  9. Par Līguma grozījumiem un papildinājumiem, izņemot Līguma 9.3.apakšpunktā noteikto gadījumu, Puses vienojas rakstveidā. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām. Puses var veikt šādus būtiskus Līguma grozījumus - precizēt Līgumā noteikto Preces piegādes termiņu un/vai apmaksas kārtību, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
  10. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstveida piekrišanas.
  11. Puses vienojas, ka Līguma izpildē tiek norīkotas šādas Pušu pilnvarotās personas:
      1. no Pasūtītāja puses: Amats, vārds un uzvārds, (e-pasts: \_\_\_\_\_\_\_\_\_\_\_tālr.: \_\_\_\_\_\_\_);
      2. no Piegādātāja puses: Amats, vārds un uzvārds, (e-pasts: \_\_\_\_\_\_\_\_\_\_\_tālr.: \_\_\_\_\_\_\_).

9.11. Pušu pilnvarotās personas savstarpējā sarakstē (arī Preces pieteikumu un pretenziju nosūtīšanā), kas saistīta ar Līguma izpildi, izmanto elektronisko pastu, Līgumā norādītajā Pasūtītāja darba laikā. E-pasta vēstule Pusēm, ir saistoša tikai tad, ja vēstule sūtīta no Līguma 9.10.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Citā laikā nosūtītā sarakste uzskatāma par saņemtu nākamajā darba dienā. Nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

9.12. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

9.13. Līgums sastādīts latviešu valodā elektroniska dokumenta veidā un parakstīts ar drošu elektronisko parakstu.

# PUŠU REKVIZĪTI UN PARAKSTI:

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  NMR kods: 90000069281  PVN kods: LV90000069281  Tālr.: 67122689  E-pasts: vid@vid.gov.lv  E-Adrese: \_DEFAULT@90000069281  *Norēķinu rekvizīti:*  Valsts kase  Kods: TRELLV22  Konta Nr.:LV26TREL2130056037000  Ģenerāldirektor\_ \_\_\_\_\_\_\_\_\_\_\_  (\*paraksts) | Piegādātājs:  **Nosaukums**  Adrese  NMR kods:  PVN kods:  Tālr.:  E-pasts:  E-Adrese:  *Norēķinu rekvizīti:*  Kredītiestāde  Kods:  Konta Nr.:  Amats, vārds, uzvārds  (\*paraksts) |
|  |  |

*DOKUMENTS IR PARAKSTĪTS ELEKTRONISKI*

#### AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

Līgumam Nr. FM VID 2024/211

Dokumenta datums ir tā

elektroniskās parakstīšanas datums

**Preces tehniskā specifikācija**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā turpmāk saukti arī kā Puses, bet atsevišķi – Puse, vienojas par šādu Preces tehnisko specifikāciju:

*Pielikums tiks papildināts atbilstoši atklātā konkursa tehniskajai specifikācijai un izvēlētā pretendenta piedāvātajam*

**Pušu paraksti:**

|  |  |
| --- | --- |
| **Pasūtītājs:**  Ģenerāldirektor\_ \_\_\_\_\_\_\_\_\_\_\_  (\*paraksts) | **Piegādātājs:**  Amats, vārds, uzvārds  (\*paraksts) |

*DOKUMENTS IR PARAKSTĪTS ELEKTRONISKI*

#### AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

līgumam Nr. FM VID 2024/211

Dokumenta datums ir tā

elektroniskās parakstīšanas datums

**Preces cenas**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā turpmāk saukti arī kā Puses, bet atsevišķi – Puse, vienojas par šādām Preces cenām:

*Pielikums tiks papildināts atbilstoši atklātā konkursa finanšu piedāvājumam un izvēlētā pretendenta piedāvātajam*

**Pušu paraksti:**

|  |  |
| --- | --- |
| **Pasūtītājs:**  Ģenerāldirektor\_ \_\_\_\_\_\_\_\_\_\_\_  (\*paraksts) | **Piegādātājs:**  Amats, vārds, uzvārds  (\*paraksts) |

*DOKUMENTS IR PARAKSTĪTS ELEKTRONISKI*

#### AR DROŠU ELEKTRONISKO PARAKSTU UN SATUR LAIKA ZĪMOGU